** Р Е П У Б Л И К А Б Ъ Л ГА Р И Я**

**МИНИСТЕРСТВО НА ЗДРАВЕОПАЗВАНЕТО**

**РЕГИОНАЛНА ЗДРАВНА ИНСПЕКЦИЯ – ВРАЦА**

**гр. Враца 3000 ул. „Черни Дрин” № 2 тел/факс: 092/ 66 50 61 тел: 092/62 63 77 e-mail:** [**rzi@rzi-vratsa.com**](mailto:rzi@rzi-vratsa.com)

**УТВЪРЖДАВАМ:**

**Д-Р Т. ТОДОРОВА**

**Главен секретар на РЗИ - Враца**

**02.08.2022 г.**

**39. (2134) ИЗДАВАНЕ НА УДОСТОВЕРЕНИЕ ЗА ОСИГУРИТЕЛЕН ДОХОД (УП-2)**

|  |  |
| --- | --- |
| **Административно обслужване – “фронт” офис** | **Административни звена, обслужващи издаването на акта – “бек” офис** |
|  |  |
| **Дирекция “Административно-правно, финансово и стопанско обслужване”**  **Център за административно обслужване**  Главен специалист  **телефон:** 092/62-63-77 /Стационарен телефон. Цената е колкото на един градски разговор или съгласно Вашия тарифен план./  **адрес:** гр. Враца, ул."Черни Дрин" № 2  **e-mail:** rzi@rzi-vratsa.com  **работно време:** всеки работен ден  8:30 – 17:00 ч. | **Дирекция “Административно-правно, финансово и стопанско обслужване” лице за контакт: директор**  **телефон:** 092/62-63-77 /Стационарен телефон. Цената е колкото на един градски разговор или съгласно Вашия тарифен план./  **адрес:** гр. Враца, ул."Черни Дрин" № 2  **e-mail:** rzi@rzi-vratsa.com  **работно време:** всеки работен ден  8:30 – 17:00 ч. |

**I.НАИМЕНОВАНИЕ НА АДМИНИСТРАТИВНАТА УСЛУГА**

Издаване на удостоверение за осигурителен доход (УП-2)

**IІ. ПРАВНО ОСНОВАНИЕ:**

* [Кодекс за социално осигуряване](http://www.rzi-vt.org/Kodeks-so.pdf) - чл. 5, ал. 7
* [Наредба за пенсиите и осигурителния стаж](http://www.rzi-vt.org/Naredba-pensii.pdf) - чл. 2, т. 1 и т. 2 и чл. 40, ал. 3
* [Закон за администрацията](http://www.rzi-vt.org/zakonadm.pdf), Допълнителна разпоредба, § 1, т. 2 „в“

**IІІ. ХАРАКТЕРИСТИКА**

**Цел:**

Изготвяне на документи на служителя за определяне размера на пенсията, съгласно [Наредба за пенсиите и осигурителния стаж](http://www.rzi-vt.org/Naredba-pensii.pdf) - чл. 2 т. 1 и т. 2.

**Предмет:**  
Изготвянето на удостоверението се извършва на база преглед и анализ на доходите на лицата за периода от време, за които са внасяни осигурителни вноски. За дадения период се проверяват и се вземат данни от разплащателните ведомости на инспекцията, други разходооправдателни документи, договори за възлагане на труд и други автентични документи, съдържащи достатъчно данни за осигурителния доход, съгласно чл. 40, ал. 3 и ал. 5 от [Наредба за пенсиите и осигурителния стаж](http://www.rzi-vt.org/Naredba-pensii.pdf)

**ІV. ПРОЦЕДУРА**

Орган, който предоставя административната услуга / издава индивидуалния административен акт

Директорът на Регионална здравна инспекция – Враца (РЗИ).

**Заявители:**   
        Настоящи или бивши служители на РЗИ или на институция, на която РЗИ е правоприемник (Регионална инспекция за опазване на общественото здраве (РИОКОЗ), Хигиенно епидемиологична инспекция (ХЕИ), Регионален център по здравеопазване (РЦЗ,).

**Необходими документи:**   
         1. [Заявление от лицето](http://www.rzi-vt.org/zajavlenie-UP2.doc)  
         2. Фотокопие от трудова или служебна книжка  
***Забележка:*** Заявлението и придружаващите документи могат да се подадат устно – чрез съставяне на Протокол от длъжностното лице в Центъра за административно обслужване на РЗИ – Враца, ул. Черни Дрин № 2; чрез лицензиран пощенски оператор или по електронен път.

**Такси:**

На основание чл. 5, ал. 7 от [Кодекс за социално осигуряване](http://www.rzi-vt.org/Kodeks-so.pdf) за услугата **не се заплаща**.

**Вътрешен ход:**   
 Услугата се заявява по описаните по-долу начини на заявяване на услугата от настоящата процедура.  
         Заявителят подава заявление по образец до директора на РЗИ – Враца за издаване на удостоверение (УП-2) или заявява услугата устно. При заявяването се посочва длъжността, на която е работил и периода за осигурителния доход, като за целта представя копие от трудова и /или служебна книжка.  
         Заявлението или протоколът за устно заявяване, заедно с приложените документи, се входира в Единната информационна система с входящ номер и се резолира за директора на дирекция „Административно-правно, финансово и стопанско обслужване“ (АПФСО).  
         Главен експерт в дирекция АПФСО, изготвя удостоверението УП-2 в три екземпляра. Заявителят получава 2( два) броя удостоверение ( един за лицето и един за НОИ) от Звеното за административно обслужване. Третият екземпляр се съхранява при човешки ресурси в дирекция АПФСО.   
         За вътрешния контрол и отчетност Главен експерт в дирекция АПФСО, изготвящ удостоверенията УП-2, води изходящ дневник за издадените удостоверения.

**Срок за предоставяне на услугата**   
       Срокът за изготвяне на удостоверението е **14 (четиринадесет) дни**

**Начини на заявяване на услугата**

[Заявлението](http://www.rzi-vt.org/zajavlenie-UP2.doc) , заедно с приложените към него документи, се подава в Центъра за административно обслужване на РЗИ – Враца всеки работен ден от 8:30 ч. до 17:00 ч.  
        Услугата може да бъде заявена и устно, за което длъжностното лице от ЦАО, приемащо документите съставя протокол. Протоколът се подписва от заявителя и длъжностното лице, което го е съставило.   
        Заявления и документи могат да се подават и по електронен път

**Срок на действие на документа / индивидуалния административен акт**

           Еднократен.

**Орган, осъществяващ контрол върху дейността на органа по предоставянето на услугата:**

Министъра на здравеопазването

**Орган пред който се обжалва:**

Административен съд Враца

**Ред, включително срокове за обжалване на действията на органа по предоставянето на услугата:**

По реда на АПК в 14-дневен срок

**Електронен адрес на който се предоставя услугата:** [rzi@rzi-vratsa.com](mailto:rzi@rzi-vratsa.com)

**Електронен адрес за предложения във връзка с услугата и с облекчаване на режима:** [rzi@rzi-vratsa.com](mailto:rzi@rzi-vratsa.com)

**Информация за предоставяне на услугата по електронен път:**

- ниво на предоставяне на услугата - II-ро ниво;

- интернет адрес, на който се намира формулярът за нейното заявяване: - www.rzi-vratsa.com

- интернет адрес за служебно заявяване: -[rzi@rzi-vratsa.com](mailto:rzi@rzi-vratsa.com)

- средствата за електронна идентификация и нивото им на осигуреност: в случаите, когато идентификация се изисква при заявяване, заплащане и получаване на електронна услуга.

**V. ОБРАЗЦИ И БЛАНКИ:**

Приложение № 1: Заявление за издаване на УП-2  
 Приложение № 2: УП-2 (Стандартен формуляр, утвърден от НОИ)